Приложение

към Мярка 5, Специфична цел 2, Приоритет 4

**ОБЩА ПРОГРАМА**

**ЗА СТИМУЛИРАНЕ НА ДЕЙНОСТИ И ИЗЯВИ НА УЧЕНИЦИТЕ, СВЪРЗАНИ СЪС ЗАНИМАНИЯТА ПО ИНТЕРЕСИ В ОБЩИНА РАЗГРАД, 2022 г.**

**Общи положения**

1. Общата програма за стимулиране на дейности и изяви на учениците, свързани със заниманията по интереси е разработена на основание чл. 21е, ал.1 от Наредбата за приобщаващото образование.

2. Така изготвената програма представя дейностите по Мярка 5 от Специфична цел 2 „Осигуряване подходяща физическа, психологическа и социална среда за развиване на способностите и уменията на децата и учениците в училищата и детските градини“ към Приоритет 4 „Подкрепа за личностно развитие на децата и учениците в училищата и детските градини“ в Общинската стратегия за личностно развитие 2021/2022 г.

3. Общата програма за стимулиране на дейности и изяви на учениците, свързани със заниманията по интереси е неразделна част от годишния план за личностно развитие за 2022 г. на Община Разград.

**Цели**

1. Повишаване на мотивацията за активно участие в образователно - възпитателния процес на всички заинтересовани страни /ученици, педагози, научни работници, музейни специалисти, художници, артисти, общественици/.

2. Създаване на творческа среда, стимулираща личностното развитие на ученика чрез използване на възможностите и потенциала на музеите и галериите.

3. Осигуряване на условия за повишаване на качеството на образованието и интегриране на ключовите компетентности чрез реализиране на дейности в областите: „Дигиталната креативност“, „Природни науки“, „Математика“, „Технологии“, „Изкуства“, „Гражданско образование“, „Екологично образование и здравословен начин на живот“, „Спорт“.

4. Създаване на възможности за общуване, работа в екип, опознаване и обмен на идеи и добри практики между учениците и преподавателите в общинските училища.

|  |  |  |  |
| --- | --- | --- | --- |
| **Дейност** | **Очаквани резултати** | **Индикатори** | **Отговорни институции** |
| „Музейното дело в Разград – прозорец към миналото на Лудогорието“ - изучаване на богатото културно-историческо наследство на Разград | Насърчаване на познавателния интерес на учениците към изучаване на историята и духовната култура на Разград; развиване на практически умения за работа с исторически източници; усъвършенстване на умения за работа в екип; възпитаване на гордост от богатството на историческото минало и етнография на родния край; поход до Национален археологически резерват „Абритус”; посещение на Етнографски музей - Разград | Брой участващи ученици | Община Разград,  РИМ, Интерактивен музей „Абритус“, Етнографски музей, училища |
| „Празненство на детското творчество“ – детска изложба с творби на учениците от групите по интереси | Създаване на условия за изява на талантите и способностите на учениците в областта на изкуствата, природните науки и дигиталните технологии; стимулиране на контактите между различните творчески клубове. | Брой участващи ученици | Община Разград,  образователни институции |
| „Красотата на танца“ | Създаване на условия за изява на талантите и способностите на учениците в областта на изкуствата; стимулиране на контактите между различните танцови формации; концерт на ученици, участващи в групи на занимания по интереси. | Брой танцови формации и брой участващи ученици | Община Разград,  образователни институции |